Národnou menou v Bulharsku je lev. Nie je na škodu mať hotovosť aj kartu. Eurá sa však dajú vo veľmi dobrom kurze zmeniť aj v Bulharsku. Peniaze si môžete rozmeniť v hociktorej banke, v zmenárňach, na pošte, ako aj takmer vo všetkých cestovných kanceláriách, hoteloch a kempingoch.
Skoro vo všetkých verejných prevádzkach a v bankomatoch sa môžu používať kreditné karty ako sú Visa, MasterCard, American Express, Diners, atď. Platba kartou je asi najvýhodnejší spôsob, aj keď v reštauráciách sa pri platbe kartou môžete stretnúť s minimálnou výškou konzumácie 5 bulharských levov.
Jedna z vecí, ktorá poteší turistov zo Slovenska, sú nepochybne ceny za služby a tovary. Tie sú v Burgase naozaj dobré, najmä ak sa jedná o nákup potravín. Ubytovanie je však v meste už o čosi drahšie, a ak vám robí problémy dať v prepočte o desať eur naviac na ubytovanie, skúste akýkoľvek kemp. Ten najbližší je od Burgasu vzdialený necelých 14 kilometrov a pomer kvalita/služby je štandardný a vyhovujúci.
Letisko v Burgase má dobrú dostupnosť na všetky druhy dopravy. Približne každú pol hodinu jazdí mestská hromadná doprava do Burgasu. Lístok stojí približne 1 Leva (asi 50 centov), kupuje se až po nástupe do autobusu.